Diari Oficial de la Generalitat Valenciana


Sumari del DOGV 4051, del 26-07-2001 (2001/7221)

RESOLUCIÓ de 12 de juliol de 2001, de la Direcció General de Funció Pública, per la qual s'adjudiquen destinacions als participants en el Concurs General de Trasllats número 02/1614-JO, per a la provisió de llocs de treball de naturalesa funcionarial, sector administració especial, grup B, ATS/DUI.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4051

Data del DOGV
:   26-07-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/7221


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 12 de juliol de 2001, de la Direcció General de Funció Pública, per la qual s'adjudiquen destinacions als participants en el Concurs General de Trasllats número 02/6866-BN, per a la provisió de llocs de treball de naturalesa funcionarial, sector administració especial, grup B, ATS/DUI. [2001/X7221]
  
Per Resolució de 25 de gener de 2001, de la Direcció General de Funció Pública (DOGV número 3938, de 13.02.2001) es va convocar concurs de mèrits número 02/6094-HM, per a la provisió de llocs de treball de naturalesa funcionarial, sector administració especial, grup B, ATS/DUI, i la Comissió de Valoració va formular proposta de resolució en compliment del que preveu la base setena de la citada convocatòria.
  
Vista la Resolució de 17 d'abril de 2001, del conseller de Justícia i Administracions Públiques, estimatòria del recurs d'alçada interposat per la senyora Rosario Garibo Redolat i altres, contra la Resolució de 25 de gener de 2001, abans esmentada.
  
En conseqüència, en exercici de les competències que en matèria de personal i funció pública atribueix l'article 14 del Decret 91/1999, de 2 d'agost, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, a la Direcció General de Funció Pública, resolc:
  
Primer
  
Se suprimeix del concurs el lloc de treball número 10408 cap d'Unitat de Programes d'Atenció a Persones Majors, de la conselleria de Benestar Social, per Resolució de 17.04.2001, del conseller de Justícia i Administracions Públiques, estimatòria del recurs d'alçada interposat per la senyora Rosario Garibo Redolat i altres.
  
Segon
  
Publicar en l'annex I el llistat de participants amb la puntuació definitiva.
  
Tercer
  
Adjudicar amb destinació definitiva al personal fix que ha participat en el concurs 02/2121-NB, els llocs de treball que s'especifiquen en l'annex II.
  
Quart
  
Excloure de la seua participació en el Concurs General de Trasllats 02/4409-PL, al personal relacionat en l'annex III, per les causes que s'hi indiquen.
  
Cinqué
  
Publicar en l'annex IV els participants que no han obtingut destinació, atés que els llocs sol·licitats han sigut adjudicats a participants amb major puntuació.
  
Sisé
  
Es declaren deserts els llocs de treball relacionats en l'annex V.
  
Seté. Cessaments
  
El personal que ocupa lloc de treball i ha obtingut destinació en el present concurs, cessarà d'ofici el dia 30 de setembre de l'any 2001.
  
Igualment, cessarà d'ofici el 30 de setembre de l'any 2001 el personal que estiga ocupant un lloc de treball adjudicat en el present Concurs.
  
Vuité. Preses de possessió
  
L'acte de presa de possessió, a què queda convocat tot el personal que ha obtingut destinació, relacionat en l'annex II de la present resolució tindrà lloc el dia 1 d'octubre de l'any 2001, a les 11.30 hores, a les següents seus:
  
a) Direcció Territorial de la Conselleria de Justícia i Administracions Públiques a Alacant, c/ Doctor Gadea, número 10, 2a, 03799 Alacant, els qui hagen obtingut destinació en la citada província.
  
b) Direcció Territorial de la Conselleria de Justícia i Administracions Públiques a Castelló, c/ Major, número 78, 12226 Castelló de la Plana, els qui hagen obtingut destinació en la citada província.
  
c) Servei de Selecció i Provisió de la Direcció General de Funció Pública, c/ Miquelet, número 5, 46956 València, els qui hagen obtingut destinació a la citada província.
  
Els efectes administratius i econòmics de la presa de possessió seran del dia 1 d'octubre de l'any 2001.
  
Nové
  
Contra la present resolució, que no esgota la via administrativa, podrà interposar-se recurs d'alçada davant del conseller de Justícia i Administracions Públiques, en el termini d'un mes comptat des de l'endemà de la seua publicació en el Diari Oficial de la Generalitat Valenciana. El recurs contenciós administratiu podrà interposar-se en el termini de dos mesos comptats des de l'endemà de la notificació de la resolució del recurs d'alçada, o transcorreguts tres mesos des de la seua interposició, si no recaiguera resolució expressa, davant del jutjat contenciós administratiu corresponent, de conformitat amb el que disposen els articles 109, 110 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà exercir-se qualsevol altre recurs que estime procedent per a la defensa dels seus interessos.